เป็นคนมีประจำเดือนไม่ตรงทุกเดือนค่ะ หลังๆมาเลื่อนออกมาบ่อยๆ เดือนที่แล้วมา26 วันนี้วันที่3ยังไม่มาถือว่ามาช้า2วันแล้วใช่ไหมคะ มีอาการเหมือนเป็นประจำเดือนค่ะ เช่น มีสิว ปวดท้องบางครั้ง เจ็บหัวนม แต่ยังไม่มาเลยค่ะ เครียดมาตลอดครึ่งเดือนตั้วแต่วันที่19 อาการเหมือนคนแพนิค ย้ำคิดย้ำทำ แล้วก็นอนดึกด้วยค่ะ มีโอกาสที่ประจำเดือนจะไม่มาทั้งเดือนไหมคะแบบมาอีกทีรอบใหม่เดือนหน้าเลยไหมคะ ปล.ไม่เคยสอดใส่หรือถูไถ แค่สำเร็จความใครให้กันและกันค่ะ
สวัสดีค่ะ อาการประจำเดือนมาช้ากว่า 35 วันนับจากครั้งก่อนเรียกว่ามาช้าผิดปกติ ซึ่งอาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า